Inspectoratul Școlar Județean Timiș a centralizat datele la examenul de examenul de simulare la bacalaureat 2024 și a prezentat o statistică.
Rezultate vor fi discutate la clasă, pentru a se pune la punct un plan de pregătire, acolo unde este nevoie. Candidații care au obținut 10 pot cere trecerea notei în catalog.
Conform ISJ Timiș, 41,02% dintre liceenii care s-au prezentat la simulări au reușit să și promoveze.
Prof. Simona Ecaterina Bejan, inspector școlar general adjunct, al Inspectoratului Școlar Timiș a spus că în comparație cu anii precedenți este o prezență a elevilor la simulare mai bună, însă procentul celor promovați la toate disciplinele este mai mic, comparativ cu anii 2021, 2022.
"La limba română se observă o descreștere a celor cu note peste 5, la proba matematică și istorie avem un procent mai bun.
Este necesară stabilirea măsurilor remediale la nivel de clasă după analiza rezultatelor și stabilirea unui mod de lucru pentru îmbunătățirea rezultatelor", spune prof. Bejan.